CELEX: 62020CB0594
Language: el
Date: 2021-04-15 00:00:00
Title: Υπόθεση C-594/20: Διάταξη του Δικαστηρίου (έκτο τμήμα) της 15ης Απριλίου 2021 [αίτηση του Markkinaoikeus (Φινλανδία) για την έκδοση προδικαστικής αποφάσεως] — Kuluttaja-asiamies κατά MiGame Oy (Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Οδηγία 2011/83/ΕΕ – Συμβάσεις που συνάπτονται με καταναλωτές – Άρθρο 21 – «Τηλεφωνική επικοινωνία» – Χρησιμοποίηση τηλεφωνικής γραμμής από έμπορο προκειμένου να έχει ο καταναλωτής δυνατότητα επικοινωνίας μαζί του σχετικά με συναφθείσα σύμβαση – Πρόβλεψη από εταιρεία, στο πλαίσιο της υπηρεσίας εξυπηρέτησης πελατών μετά την πώληση, σχετικά με συναφθείσες συμβάσεις, δύο τηλεφωνικών γραμμών, ήτοι μιας γραμμής σταθερής τηλεφωνίας με πρόσθετη χρέωση και μιας γραμμής κινητής τηλεφωνίας χωρίς χρέωση – Περιεχόμενο των μέσων επικοινωνίας που προορίζονται για πελάτες – Επιτρεπτό μιας τηλεφωνικής γραμμής υποστήριξης που συνεπάγεται για τους πελάτες χρέωση υψηλότερη από τη βασική τιμή χρέωσης – Έννοια του όρου «βασική τιμή χρέωσης»)

19.7.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 289/19
            
         
      Διάταξη του Δικαστηρίου (έκτο τμήμα) της 15ης Απριλίου 2021 [αίτηση του Markkinaoikeus (Φινλανδία) για την έκδοση προδικαστικής αποφάσεως] — Kuluttaja-asiamies κατά MiGame Oy
      (Υπόθεση C-594/20) (1)
      
      (Προδικαστική παραπομπή - Άρθρο 99 του Κανονισμού Διαδικασίας του Δικαστηρίου - Οδηγία 2011/83/ΕΕ - Συμβάσεις που συνάπτονται με καταναλωτές - Άρθρο 21 - «Τηλεφωνική επικοινωνία» - Χρησιμοποίηση τηλεφωνικής γραμμής από έμπορο προκειμένου να έχει ο καταναλωτής δυνατότητα επικοινωνίας μαζί του σχετικά με συναφθείσα σύμβαση - Πρόβλεψη από εταιρεία, στο πλαίσιο της υπηρεσίας εξυπηρέτησης πελατών μετά την πώληση, σχετικά με συναφθείσες συμβάσεις, δύο τηλεφωνικών γραμμών, ήτοι μιας γραμμής σταθερής τηλεφωνίας με πρόσθετη χρέωση και μιας γραμμής κινητής τηλεφωνίας χωρίς χρέωση - Περιεχόμενο των μέσων επικοινωνίας που προορίζονται για πελάτες - Επιτρεπτό μιας τηλεφωνικής γραμμής υποστήριξης που συνεπάγεται για τους πελάτες χρέωση υψηλότερη από τη βασική τιμή χρέωσης - Έννοια του όρου «βασική τιμή χρέωσης»)
      (2021/C 289/27)
      Γλώσσα διαδικασίας: η φινλανδική
      
         Αιτούν δικαστήριο
      
      Markkinaoikeus
      
         Διάδικοι στην υπόθεση της κύριας δίκης
      
      Kuluttaja-asiamies
      
         κατά
      
      MiGame Oy
      
         Διατακτικό
      
      Το άρθρο 21, πρώτο εδάφιο, της οδηγίας 2011/83/ΕΕ του Ευρωπαϊκού Κοινοβουλίου και του Συμβουλίου, της 25ης Οκτωβρίου 2011, σχετικά με τα δικαιώματα των καταναλωτών, την τροποποίηση της οδηγίας 93/13/ΕΟΚ του Συμβουλίου και της οδηγίας 1999/44/ΕΚ του Ευρωπαϊκού Κοινοβουλίου και του Συμβουλίου και την κατάργηση της οδηγίας 85/577/ΕΟΚ του Συμβουλίου και της οδηγίας 97/7/ΕΚ του Ευρωπαϊκού Κοινοβουλίου και του Συμβουλίου, έχει την έννοια ότι αντιτίθεται στο να θέτει ένας έμπορος στη διάθεση των πελατών του, πέραν ενός αριθμού τηλεφώνου για την κλήση του οποίου ισχύει χρέωση που δεν υπερβαίνει τη βασική τιμή χρέωσης, και έναν αριθμό τηλεφώνου για τον οποίο ισχύει χρέωση υψηλότερη από τη βασική και τον οποίο ενδέχεται να χρησιμοποιήσουν οι καταναλωτές που έχουν συνάψει σύμβαση με τον έμπορο αυτόν.
      
         (1)  ΕΕ C 35 της 1.2.2021.